CELEX: 32020R1485
Language: sk
Date: 2020-10-12 00:00:00
Title: Nariadenie Rady (EÚ) 2020/1485 z 12. októbra 2020, ktorým sa mení nariadenie (EÚ) 2019/2236, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori

16.10.2020   
               
               
                  SK
               
               
                  Úradný vestník Európskej únie
               
               
                  L 343/3
               
            
         NARIADENIE RADY (EÚ) 2020/1485
         z 12. októbra 2020,
         ktorým sa mení nariadenie (EÚ) 2019/2236, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori
         RADA EURÓPSKEJ ÚNIE,
         so zreteľom na Zmluvu o fungovaní Európskej únie, a najmä na jej článok 43 ods. 3,
         so zreteľom na návrh Európskej komisie,
         keďže:
         
                     (1)
                  
                  
                     V nariadení Rady (EÚ) 2019/2236 (1) sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori.
                  
               
                     (2)
                  
                  
                     Viacročný plán pre rybolov populácií žijúcich pri morskom dne v západnej časti Stredozemného mora (ďalej len „plán“) bol stanovený nariadením Európskeho parlamentu a Rady (EÚ) 2019/1022 (2). Podľa uvedeného nariadenia by sa rybolovné možnosti pre dotknuté populácie mali stanoviť s cieľom dosiahnuť rybolovnú úmrtnosť na úrovni maximálneho udržateľného výnosu postupným prírastkovým spôsobom pokiaľ možno do roku 2020 a najneskôr do 1. januára 2025.
                  
               
                     (3)
                  
                  
                     Podľa nariadenia (EÚ) 2019/1022 by sa rybolovné možnosti mali vyjadriť ako maximálne povolené rybolovné úsilie a mali by sa stanoviť v súlade s režimom rybolovného úsilia stanoveným v uvedenom nariadení. Každý členský štát mal vypočítať východiskovú úroveň pre každú skupinu rybolovného úsilia alebo geografickú podoblasť ako priemerné rybolovné úsilie vyjadrené počtom rybolovných dní od 1. januára 2015 do 31. decembra 2017, pričom sa mali zohľadniť len plavidlá, ktoré boli v uvedenom období aktívne. Členské štáty oznámili svoje východiskové údaje o rybolovnom úsilí podľa jednotlivých segmentov flotily a v rybolovných dňoch.
                  
               
                     (4)
                  
                  
                     V procese odhadu východiskovej úrovne na zníženie rybolovného úsilia zistilo Španielsko chybu v technickom výpočte použitom na rozdelenie rybolovných dní medzi pobrežný rybolov a hlbokomorský rybolov v prípade dlhších ako jednodenných výjazdov.
                  
               
                     (5)
                  
                  
                     Preto je potrebné zmeniť výpočet východiskovej úrovne Španielska, pokiaľ ide o maximálne povolené rybolovné úsilie v rybolovných dňoch. Takáto úprava výpočtu nemá vplyv na celkový počet rybolovných dní Španielska ani na ostatné členské štáty, ktoré vykonávajú daný plán. Takáto úprava je však potrebná, aby sa zabránilo nezrovnalostiam medzi správami Španielska o jeho rybolovnom úsilí a výškou rybolovného úsilia stanovenou v nariadení (EÚ) 2019/2236.
                  
               
                     (6)
                  
                  
                     Nariadenie (EÚ) 2019/2236 by sa preto malo zodpovedajúcim spôsobom zmeniť.
                  
               
                     (7)
                  
                  
                     Z dôvodu naliehavosti by toto nariadenie malo nadobudnúť účinnosť ihneď po jeho uverejnení. Nariadenie (EÚ) 2019/2236 sa uplatňuje od 1. januára 2020. Toto nariadenie by sa tiež malo uplatňovať od uvedeného dátumu. Touto spätnou účinnosťou nie je dotknutá zásada právnej istoty a ochrany legitímneho očakávania, keďže rybolovné možnosti pre dotknuté skupiny rybolovného úsilia sa ešte nevyčerpali,
                  
               PRIJALA TOTO NARIADENIE:
         
            Článok 1
            Zmena nariadenia (EÚ) 2019/2236
            V prílohe I k nariadeniu (EÚ) 2019/2236 sa tabuľka v oddieli a) nahrádza takto:
            
                        „a)
                     
                     
                        Alboránske more, Baleárske ostrovy, severné Španielsko a Lionský záliv (geografické podoblasti 1–2–5–6–7)
                        
                                    Skupina populácií
                                 
                                 
                                    Celková dĺžka plavidiel
                                 
                                 
                                    Španielsko
                                 
                                 
                                    Francúzsko
                                 
                                 
                                    Taliansko
                                 
                                 
                                    Kód skupiny rybolovného úsilia
                                 
                              
                                    Sultánka nachová v geografických podoblastiach 1, 5, 6 a 7; merlúza európska v geografických podoblastiach 1–5–6–7; kreveta ružová v geografických podoblastiach 1, 5 a 6; homár štíhly v geografických podoblastiach 5 a 6.
                                 
                                 
                                    < 12 m
                                 
                                 
                                    2 260 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR1
                                 
                              
                                    ≥ 12 m a < 18 m
                                 
                                 
                                    24 284 
                                 
                                 
                                    0
                                 
                                 
                                    0
                                 
                                 
                                    EFF1/MED1_TR2
                                 
                              
                                    ≥ 18 m a < 24 m
                                 
                                 
                                    45 563 
                                 
                                 
                                    5 144 
                                 
                                 
                                    0
                                 
                                 
                                    EFF1/MED1_TR3
                                 
                              
                                    ≥ 24 m
                                 
                                 
                                    16 047 
                                 
                                 
                                    6 258 
                                 
                                 
                                    0
                                 
                                 
                                    EFF1/MED1_TR4
                                 
                              
                                    Kreveta Aristeus antennatus v geografických podoblastiach 1, 5, 6 a 7.
                                 
                                 
                                    < 12 m
                                 
                                 
                                    0
                                 
                                 
                                    0
                                 
                                 
                                    0
                                 
                                 
                                    EFF2/MED1_TR1
                                 
                              
                                    ≥ 12 m a < 18 m
                                 
                                 
                                    1 139 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR2
                                 
                              
                                    ≥ 18 m a < 24 m
                                 
                                 
                                    11 535 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR3
                                 
                              
                                    ≥ 24 m
                                 
                                 
                                    9 260 
                                 
                                 
                                    0
                                 
                                 
                                    0
                                 
                                 
                                    EFF2/MED1_TR4“
                                 
                              
                  
         
            Článok 2
            Toto nariadenie nadobúda účinnosť dňom jeho uverejnenia v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Luxemburgu 12. októbra 2020
            
               
                  Za Radu
               
               
                  predseda
               
               J. BORREL FONTELLES
            
         
         
            (1)  Nariadenie Rady (EÚ) 2019/2236 zo 16. decembra 2019, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné v Stredozemnom mori a Čiernom mori (Ú. v. EÚ L 336, 30.12.2019, s. 14).
         
            (2)  Nariadenie Európskeho parlamentu a Rady (EÚ) 2019/1022 z 20. júna 2019, ktorým sa ustanovuje viacročný plán pre rybolov populácií žijúcich pri morskom dne v západnej časti Stredozemného mora a ktorým sa mení nariadenie (EÚ) č. 508/2014 (Ú. v. EÚ L 172, 26.6.2019, s. 1).